J e g y z ő k ö n y v

Készült: a Bezenye Községi Önkormányzat Képviselő-testületének 2026. május 8. napján 7:45 órakor az önkormányzat tárgyalótermében megtartott nyilvános képviselő-testületi ülésén.

Jelen vannak: a jelenléti ívben felsoroltak

Márkus Erika polgármester köszönti a megjelenteket, és 7:45 órakor az ülést megnyitja. Megállapítja, hogy az ülés határozatképes, mert a megválasztott 7 képviselőből 4 fő jelen van. Novák-Fabsich Kitti, Csák Krisztián és Martinschich Mihályné képviselők egyéb elfoglaltság miatt nem tudnak részt venni az ülésen. A jegyzőkönyv hitelesítésére Hiltser Mátyás alpolgármestert kéri fel. 

A javaslattal a képviselő-testület egyhangúlag egyetért. 

Márkus Erika polgármester ismerteti az ülés meghívó szerinti napirendi pontját, majd kéri annak elfogadását.

A képviselő-testület ellenszavazat nélkül, egyhangúlag, 4 igen szavazattal az alábbi határozatot hozza:

83/2026. (V. 8.) határozat

Bezenye Községi Önkormányzat képviselő-testülete a 2026. május 8. napi ülésén az alábbi napirendi pontot tárgyalja:

1. Közbeszerzési szakértő ismételt beszerzési eljárása
		Előterjesztő: Márkus Erika polgármester

Felelős:	Márkus Erika polgármester
Határidő:	azonnal

1. napirendi pont
Közbeszerzési szakértő ismételt beszerzési eljárása

Márkus Erika polgármester ismerteti az előterjesztést, melyet minden képviselő előzetesen megkapott. Elmondja, hogy a képviselő-testület a 82/2026. (IV. 22.) határozatával úgy döntött, hogy a „Közösségi tér építése, művelődési ház felújítása” tárgyú közbeszerzési eljárás lefolytatására a beszerzési eljárást megindítja, az ajánlattételre Piller Veronika e.v., az A.M.T. Hungária Bt. és a Gabion-X Mérnöki Kft. vállalkozókat kéri fel. A beszerzési eljárást eredménytelen lett, mivel egyetlen érvényes ajánlat érkezett be. A beszerzési eljárás ismételt lefolytatását javasolja. Az idő rövidsége miatt volt szükséges összehívni rendkívüli képviselő-testületi ülést. A projekt előrehaladása érdekében fontos, hogy a közbeszerzési eljárás mielőbb megkezdődhessen.
[bookmark: _GoBack]
A korábbi ajánlattételre felkért vállalkozók ajánlatai összegezve:
Gabion-X Mérnöki Kft. – érvényes ajánlat (bruttó 1.280.000,- Ft)
Piller Veronika e.v. – nem adott ajánlatot
A.M.T Hungária Bt. – határidőn túl érkezett ajánlat

A közbeszerzési eljárás lefolytatásához javasolja ajánlattételre felkérni a Gabion-X Mérnöki Kft. (képviseli: Nagy Gabriella), Czira György e.v. és Dr. Derzsényi Attila e.v. vállalkozókat.

A polgármester kérdezi, hogy van-e kérdés, észrevétel a beszámolóval kapcsolatosan.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület ellenszavazat nélkül, egyhangúlag, 4 igen szavazattal az alábbi határozatot hozta:

84/2026. (V. 8.) határozat

1. Bezenye Községi Önkormányzat Képviselő-testülete úgy döntött, hogy a „Közösségi tér építése, művelődési ház felújítása” tárgyú közbeszerzési eljárás lefolytatására a beszerzési eljárást megindítja, az ajánlattételre a Gabion-X Mérnöki Kft. (képviseli: Nagy Gabriella), Czira György e.v. és Dr. Derzsényi Attila e.v. vállalkozókat kéri fel.

1. Bezenye Községi Önkormányzat Képviselő-testülete úgy döntött, hogy a közbeszerzési eljárás lefolytatása beszerzési eljárása tekintetében a döntéshozatali jogkört a polgármesterre átruházza.

1. Bezenye Községi Önkormányzat Képviselő-testülete úgy döntött, hogy a közbeszerzési eljárás lefolytatásának költségét az önkormányzat 2026. évi költségvetésének általános tartaléka terhére biztosítja.

Felelős:	Márkus Erika polgármester
Határidő: 	azonnal

Mivel kérdés, észrevétel nem érkezett, a polgármester megköszöni a részvételt, és az ülést 7:55 órakor bezárja. 

k.m.f.


	Márkus Erika	Dr. Reinthaller Ferdinánd
	polgármester	aljegyző

Jegyzőkönyv hitelesítő: 



	Hiltser Mátyás	
	jegyzőkönyv hitelesítő	
2
